Miguela Xuereb  L-Organizzazzjoni Dinjija tas-Saħħa (WHO) qalet li l-vaċċini li qed jingħataw bħalissa għandhom jipproteġu mill-varjant tal-Omicron. Skont rapport tal-BBC, id-Direttur tal-Emerġenzi tal-WHO qal li l-vaċċini huma b'saħħithom kontra kull varjant u li l-Omicron mhuwiex aktar potenti mill-varjanta tad-Delta. Dan intqal wara li xjentisti mill-Afrika t'Isfel skoprew li l-vaċċin tal-Pfizer jaf huwa daqs erbgħin darba inqas b'saħħtu kontra l-Omicron. Fil-jiem li ġejjin, id-data relatata mal-istudji fuq is-saħħa tal-Pfizer kontra l-Omicron mistennija toħroġ. Għadu mhux magħruf meta d-data fuq il-vaċċini l-oħra, bħall-Moderna, Johnson&Johnson u AstraZeneca, se tinħareġ. L-ewwel każijiet tal-Omicron instabu f'dan il-pajjiż u wassal biex numru ta' pajjiżi, inkluż Malta, iwaqqfu l-ivvjaġġar lejn il-pajjiżi f'dan ir-reġjun. Aqra aktar: Malta twaqqaf l-ivvjaġġar lejn 6 pajjiżi bil-varjant il-ġdid